भारतीय जनता पार्टी के राष्ट्रीय अध्यक्ष श्री अमित शाह ने आज कर्नाटक में कगिनेले डेवलपमेंट अथॉरिटी के नजदीक मैदान में ओबीसी कन्वेंशन को संबोधित किया और प्रधानमंत्री श्री नरेन्द्र मोदी जी के नेतृत्व में केंद्र की भारतीय जनता पार्टी द्वारा ओबीसी के कल्याण के लिए उठाये क़दमों पर विस्तार से प्रकाश डाला। उन्होंने जनता से राज्य की भ्रष्टाचारी सिद्धारमैया सरकार को सत्ता से उखाड़ फेंक कर श्री येदुरप्पा जी के नेतृत्व में भारतीय जनता पार्टी की विकासोन्मुखी सरकार बनाने की अपील की।